CELEX: 32017R0243
Language: sk
Date: 2017-02-10 00:00:00
Title: Vykonávacie nariadenie Komisie (EÚ) 2017/243 z 10. februára 2017, ktorým sa mení vykonávacie nariadenie (EÚ) č. 686/2012, pokiaľ ide o spoluspravodajský členský štát v prípade účinnej látky metaldehyd (Text s významom pre EHP )

11.2.2017   
            
            
               SK
            
            
               Úradný vestník Európskej únie
            
            
               L 36/53
            
         VYKONÁVACIE NARIADENIE KOMISIE (EÚ) 2017/243
   z 10. februára 2017,
   ktorým sa mení vykonávacie nariadenie (EÚ) č. 686/2012, pokiaľ ide o spoluspravodajský členský štát v prípade účinnej látky metaldehyd
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
   keďže:
   
               (1)
            
            
               Vykonávacím nariadením Komisie (EÚ) č. 686/2012 (2) sa prideľuje hodnotenie každej účinnej látky spravodajskému a spoluspravodajskému členskému štátu. Po dohode s príslušnými členskými štátmi sa považuje za potrebné zmeniť spoluspravodajský členský štát v prípade účinnej látky metaldehyd a zároveň rešpektovať rovnováhu, pokiaľ ide o rozdelenie povinností a práce medzi členské štáty. Spoluhodnotenie na účely postupov obnovenia v prípade metaldehydu by sa malo prideliť Rakúsku.
            
         
               (2)
            
            
               Vykonávacie nariadenie (EÚ) č. 686/2012 by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   V prílohe k vykonávaciemu nariadeniu (EÚ) č. 686/2012 sa zápis týkajúci sa účinnej látky metaldehyd nahrádza takto:
   
      
                  Účinná látka
               
               
                  Spravodajský členský štát
               
               
                  Spoluspravodajský členský štát
               
            
                  „Metaldehyd
               
               
                  PL
               
               
                  AT“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok (Ú. v. EÚ L 200, 27.7.2012, s. 5).